गढ़वा : मासिक जांच शिविर की श्रृंखला को आगे बढ़ाते हुए आज 04/11/2018 को मैक्स सुपर स्पेशलिटी हॉस्पिटल दिल्ली एवं जायंट्स ग्रुप गढ़वा के संयुक्त सहयोग से स्थानीय ज्ञाननिकेतन स्कूल में नियमित निःशुल्क हृदय जांच शिविर का आयोजन ग्रुप के अध्यक्ष मनोज केशरी की अध्यक्षता में किया गया। शिविर में हार्ट सर्जन डॉ विकास कुमार केशरी द्वारा 50 मरीजों की जांच की गई। जांच के दौरान कई मरीज गंभीर हृदय रोगों से ग्रसित पाए गये। एक चौदह माह की बालिका एवं एक चार वर्षीय बालक को हृदय में छिद्र, एक 14 औऱ एक 24 वर्ष के मरीज को हृदय के दो वाल्व की खराबी, एक 45 वर्षीय महिला को हृदय के दो वाल्व की खराबी एवं दो वृद्ध पुरुषों को हृदय की रक्त धमनियों में रुकावट की बीमारी पाई गई। हार्ट का ऑपरेशन करा चुके कुछ मरीजों ने भी परामर्श लिया। विकास कुमार केशरी दिल्ली के प्रतिष्ठित संस्थान एम्स से परशिक्षण प्राप्त कर चुके हैं और उनके द्वारा पिछले ढाई वर्षों से हर महीने के प्रथम रविवार को ज्ञाननिकेतन कॉन्वेंट स्कूल में निःशुल्क सेवा प्रदान की जाती है। मौके पर ग्रुप के अध्यक्ष मनोज केशरी, फेडरेशन के पूर्व अध्यक्ष विनोद कमलापुरी,फेड० उपाध्यक्ष मदन प्रसाद केशरी, यूनिट निदेशक मनोज केशरी, वितनिदेशक अशोक केशरी, विजय केशरी, ध्रुव केशरी, प्रशासनिक निदेशक मोजीबुदीन खान, दीपक केशरी, बिनोद कुमार गुप्ता, नंद कुमार गुप्ता, दीपक तिवारी, अशोक कुमार गुप्ता, मनोज केशरी सन रेडियो सहित अन्य लोग उपस्थित थे।